**Сабақтың тақырыбы:** «Баланың ұсақ қол маторикасын дамыту»

**Мақсаты:**

**Білімділігі:**Баланы мәтінді түсіне отырып,кейіпкерлерді саусақтарының қимылы арқылы көрсетуге үйрету.

**Дамытушылығы:**Ойлау қабілетін,ауызша сөйлеу тілін дамыту,тыныспен жұмыс жасау.

**Тәрбиелігі:**Тапсырманы мұқият тыңдауға тәрбиелеу.

**Түзету:**Ұсақ қол-саусақ маторикасын дамыту,түзету.Сөздік қорын молайту.Дыбыстардың айтылуын қадағалау.

**Көрнекілігі:**Суреттер,тыныс алу жаттығуына арналған суреттер.

**Сабақ барысы:**

**І.Ұйымдастыру бөлімі**

Сәлемдесу

Сәлемдесейік иіліп,

Жылы жүзбен жымиып.

Қызығы мол сабақта,

Ойнайық та күлейік.

Қазір жылдың қай мезгілі?

Аптаның нешінші күні?

Тимур бүгін біз саусақтарымызбен көп жұмыс жасаймыз,сол үшін біз саусақтарымызбен сәлемдесіп алуымыз керек.

-Сәлем- бас бармақ,

-Сәлем- сұқ саусақ.

-Сәлем- ортаңғы саусақ,

-Сәлем- аты жоқ саусақ.

-Сәлем- шынашақ!

Жарайсың,барлық саусақтарымызбен амандасып алдық енді оны уқалауымыз керек.

«Суджок»добының көмегімен алақанын уқалау.

**ІІ Негізгі бөлім**

1 **Ұсақ қол маторикасын дамыту**.

Бала,бала,балақан,

Қане,қайсы алақан.

Саусақтарын әйбат,

Былай былай ойнат.

2 **Тыныспен жұмыс**. «Көбелекті гүлге қондыру»

**Шарты:**Мұрынмен терең дем алып,көбелекті ұшырып гүлге қондыру.

**Мақсаты:** Мұрын арқылы тыныс алып,ауызбен тынысты ұзақ шығаруға үйрету.

**ІІІ Жаңа сабақ.**

Тимур мен қазір саған жұмбақ жасырамын,жауабын тапсаң саған ертегі оқып беремін.

Қыста ақ,

Жазда сұр.Бұл қай аң? (Қоян)

Қоянды сипаттап берші,қандай болады?

Олай болса мен саған «Қоянның туған күні»атты ертегіні баяндап беремін,ал сен менімен бірге саусақтарынды көрсетіп отыр.

**«Қоянның туған күні»ертегісі**

Ерте,ерте,ертеде,ешкі жүні бөртеде,баяғы өткен заманда қоян өмір сүріпті. (қоянды саусақпен көрсету)

Ол мысығымен әдемі үйде тұрыпты.Күндердің күнінде олар ерте оянып,терезеден қарапты.Күн шуағын шашып тұрған бұл күн қоянға «ерекше күн»еді,себебі оның бүгін туған күні болатын.Қоян туған күніне арнап әдемі көйлегін киді.Таңертеңнен олар қонақтарға тамақ әзірлей бастапты.

Қырыққабатты турадық.(жұдырығын түйіп қырыққабат турағанын көрсету)

Сәбіздерді тазаладық.(қолменен көрсету)

Алғашқы болып қонаққа әтеш келді. (әтештің бейнесін көрсету)

Әдемі әтеш,таң атпай тұрыпты.

Ойқастап жүріпті.

Жан жаққа қарапты,

Айдарын тарапты.Ол қоянға ертегілер кітабын сыйлапты.

Бұл ертегі кітабының ішінде бізге арналған тапсырма бар екен.Қане бұл тапсырманы орындаймыз ба?

**«Көршісін тап»карточкамен жұмыс**

**Шарты:**Бос торкөзге жоқ сандарды жазу.

**Логикалық тапсырма:**

Табақта үш алма,

Қолымда екі алма.

Қосқанда барлығын,

Болады неше алма? 3+2=5

Жарайсың!Одан кейін қонаққа досы Ақтөс келді ол досына ойыншық аю сыйлады.Аюдың ішінде бір қағаз тұр екен.Ол да тапсырма екен.

**Дидактикалық тапсырма:** «Берілген суретке әңгіме құрастыр»

(ағаш сөзіне таладау жасау)

Жарайсың,Тимур барлық тапсырмаларды орындадын.Қоянның туған күні қызықты өтті.Барлығы да бірге шай ішті.

**Тыныспен жұмыс:** «Ыстық шай»

**Мақсаты:**Мұрын арқылы тыныс алып,ауызбен тынысты ұзақ шығаруға үйрету.

Кешке қонақтар үйлеріне қайтты.Қоштасамыз қонақтармен,қоштасамыз саусақтармен.

**Бекіту:**Қоян қыста ақ,жазда қандай болады?

Қоянның құйрығы қысқа,ал құлағы қандай?

**Қорытынды:**

Сабақты біз тыңдадық,

Арасында ойнадық.

Ал,енді балақай,

Қоштасамыз алақай.